પિટિશનમાં જણાવાયું છે કે, સંસદમાં ગતિરોધ કોઇ નવી વાત નથી. એ હંમેશ માટે નથી રહેતો પરંતુ સંસદ ઠપ્પ થવાથી દેશનું લોકતંત્ર નબળુ પડે છે. સંસદમાં સત્તા પક્ષ અને વિપક્ષ બંનેની મહત્વની ભૂમિકા છે અને રાજકીય સર્વસંમતિ ભારતીય લોકતંત્રની મોટી ખૂબીઓમાંથી એક છે. સંસદના ચોમાસુ સત્રમાં નવી સરકારને વિકાસ માટે જરૂરી એવા કેટલાંક ખરડાઓ રજૂ કરવાના હતા પરંતુ વિપક્ષના હંગામાને કારણે એકપણ બિલ ઉપર ચર્ચા થઇ શકી નથી. જીએસટી આવો જ એક ખરડો છે.